**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.2

 2023.gada 14.februārī

Sēde sasaukta plkst. 15.00

Sēdi atklāj plkst. 15.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Jānis Bakmanis.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane.

**Sēdē piedalās:** Agnese Smalkā-France, Aiga Briede, Andris Zunde, Anita Pacere-Padane, Antra Kamala, Antra Paegle, Artis Ārgalis, Beāte Kožina, Inga Neimane, Dagnis Straubergs, Dāvis Melnalksnis, Digna Būmane, Dita Lejniece, Dzintra Dzene, Edīte Kaimiņa (e-pasts), Elēna Silāja, Evija Keisele, Alvis Atslēga, Ginta Ģērmane, Ģirts Ieleja, Gunita Gulbe, Hedviga Inese Podziņa, Ieva (ieva.celmina@limbazunovads.lv), Ieva Mahte, Ieva Skuja, Ija Rudzīte (e-pasts), Ilga Tiesnese, Ilze Kapmale, Ilze Millere, Ina Šternfelde, Ināra Lazdiņa, Sporta skola (inese.dubulte@limbazunovads.lv), Inese Timermane, Ineta Laizāne, Iveta Beļauniece, Iveta Pēkšēna, Izita Kļaviņa, Jana Lāce, Jana Mošura, Juris Graudiņš, Kārlis Irmejs, Katrīna Žibala, Kristiāna Kauliņa, Kristīne Lielmane, Kristīne Zaķe, Lāsma Liepiņa, Liene Berga, Līga Moderniece, Ilze Žūriņa-Davidčuka, Māris Beļaunieks, Baiba Martinsone, Pārsla Dzērve, Rūdolfs Pelēkais, Inga Indriksone, Raimonds Straume, Raivis Galītis, Santa Čingule, Sigita Upmale, Baiba Siktāre (e-pasts), Kristīne Mežapuķe, Dace Liniņa, Solvita Kukanovska, Aira Lapkovska, Vita Fiļipova, Zane Kalniņa, Ziedīte Jirgensone.

**Darba kārtība:**

1. Par darba kārtību.
2. Par grozījumu veikšanu Limbažu novada domes 2022.gada 3.oktobra lēmumā Nr. 990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.).
3. Par grozījumu veikšanu Limbažu novada pašvaldības 2022.gada 27.janvāra bērnu un jauniešu nometņu līdzfinansēšanas projektu konkursa nolikumā.
4. Par līdzfinansējuma apmēra noteikšanu bērnu uzraudzības pakalpojuma sniedzējiem.
5. Par vokālās mūzikas konkursa “Balsis 2023” Vidzemes kārtas dalības maksas apstiprināšanu.
6. Par grozījumiem Limbažu novada domes 25.08.2022. lēmumā Nr. 873 Par Limbažu novada kultūras attīstības stratēģijas 2023.-2030.gadam un rīcības plāna 2023.-2025.gadam izstrādi, darba grupas izveidi.
7. Par Limbažu novada pašvaldības plānoto dalību Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” projektā.
8. Par Limbažu novada pašvaldības izglītības iestādes Alojas Ausekļa vidusskolas reorganizēšanu par Alojas Ausekļa pamatskolu.
9. (papildu d.k. jaut.) Par XVI Viktora Ņikandrova Starptautiskais akordeonistu festivāla konkursa norises tāmes un dalības maksas apstiprināšanu.
10. (papildu d.k. jaut.) Par izmaiņām Limbažu novada pašvaldības iestāžu darbinieku amatu un likmju sarakstā.
11. Informācijas.

**1.**

**Par darba kārtību**

Ziņo Jānis Bakmanis, debatēs piedalās Regīna Tamane, Arvīds Ozols

Deputāts Arvīds Ozols izsaka priekšlikumu svītrot no darba kārtības 8. darba kārtības jautājumu “Par Limbažu novada pašvaldības izglītības iestādes Alojas Ausekļa vidusskolas reorganizēšanu par Alojas Ausekļa pamatskolu”, jo nedrīkst lemt par vienas izglītības iestādes likvidāciju neredzot izglītības plānu un kopainu novadā. Līdz ar to arī 7.jautājums vairs nav aktuāls.Iepazinusies ar deputāta Arvīda Ozola priekšlikumu, **atklāti balsojot: PAR** – 2 deputāti (Arvīds Ozols, Jānis Remess), **PRET –** 4 deputāti (Jānis Bakmanis, Kristaps Močāns, Ziedonis Rubezis, Regīna Tamane), **ATTURAS –** nav, komiteja **NOLEMJ:**

noraidīts.

Iepazinusies ar deputātes Regīnas Tamanes priekšlikumu 7. un 8. darba kārtības jautājumu samainīt vietām un Izglītības, kultūras un sporta jautājumu komitejas priekšsēdētāja Jāņa Bakmaņa priekšlikumu apstiprināt sēdes darba kārtību, **atklāti balsojot: PAR** – 4 deputāti (Jānis Bakmanis, Kristaps Močāns, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** deputāts Jānis Remess, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumu veikšanu Limbažu novada domes 2022.gada 3.oktobra lēmumā Nr. 990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.).
3. Par grozījumu veikšanu Limbažu novada pašvaldības 2022.gada 27.janvāra bērnu un jauniešu nometņu līdzfinansēšanas projektu konkursa nolikumā.
4. Par līdzfinansējuma apmēra noteikšanu bērnu uzraudzības pakalpojuma sniedzējiem.
5. Par vokālās mūzikas konkursa “Balsis 2023” Vidzemes kārtas dalības maksas apstiprināšanu.
6. Par grozījumiem Limbažu novada domes 25.08.2022. lēmumā Nr. 873 Par Limbažu novada kultūras attīstības stratēģijas 2023.-2030.gadam un rīcības plāna 2023.-2025.gadam izstrādi, darba grupas izveidi.
7. Par Limbažu novada pašvaldības izglītības iestādes Alojas Ausekļa vidusskolas reorganizēšanu par Alojas Ausekļa pamatskolu.
8. Par Limbažu novada pašvaldības plānoto dalību Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” projektā.
9. Par XVI Viktora Ņikandrova Starptautiskais akordeonistu festivāla konkursa norises tāmes un dalības maksas apstiprināšanu.
10. Par izmaiņām Limbažu novada pašvaldības iestāžu darbinieku amatu un likmju sarakstā.
11. Informācijas.

**2.**

**Par grozījumu veikšanu Limbažu novada domes 2022.gada 3.oktobra lēmumā Nr. 990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8.)**

Ziņo Sigita Upmale

Limbažu novada Izglītības pārvalde, saskaņojot Limbažu novada speciālās pamatskolas pārtarifikāciju, konstatē, ka iestādē vakancē ir direktora vietnieks izglītības jomā 0,212 pedagoģiskās likmes. Limbažu novada Izglītības pārvalde ierosina paaugstināt zemāko mēnešalgu izglītības iestādes vadītājam no EUR 1203,00 uz EUR 1425,00, jo darbs izglītības iestādē nodrošināts pilnā apmērā (iepriekš iestādē tika nodarbināti vietnieki uz 2 pedagoģiskajām likmēm, šobrīd uz 1,788). Saskaņā ar Ministru kabineta 15.07.2016. noteikumiem Nr.477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) un internātskolu finansēšanas kārtība”, var tikt paaugstināta vadītāja zemākā mēnešalgas likme, ja atbilstoši noteikumiem nav nodarbināti 2 pilnas likmes direktora vietnieki. Administrācijai paredzēto finansējumu var izmantot zemākās mēnešalgas likmes celšanai.

Pamatojoties uz Pašvaldību likuma 4.panta pirmās daļas 4.punktu, otro daļu, 10.panta pirmās daļas 14., 21.punktu, Ministru kabineta 05.07.2016. noteikumu Nr.445 „Pedagogu darba samaksas noteikumi” 6.punktu, Ministru kabineta 15.07.2016. noteikumu Nr.477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) un internātskolu finansēšanas kārtība” 12.punktu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus 2022.gada 3.oktobra Limbažu novada domes lēmuma Nr. 990 “Par Limbažu novada izglītības iestāžu vadītāju mēnešalgas noteikšanu” (protokols Nr.14, 8) 1.pielikumā: “Pamatizglītības un vidējās izglītības iestāžu vadītāju mēnešalgu likmes no 2022. gada 1. septembra līdz 2023. gada 31. augustam” 13. ailē, izsakot šādā redakcijā (pielikums).
2. Noteikt Limbažu novada speciālās pamatskolas direktora atalgojumu EUR 1710,00 (tai skaitā piemaksa 20% apmērā par darbu īpašos apstākļos) no 2023.gada 1.februāra.
3. Lēmuma projektu virzīt izskatīšanai Limbažu novada domes sēdē.

**3.**

**Par grozījumu veikšanu Limbažu novada pašvaldības 2022.gada 27.janvāra bērnu un jauniešu nometņu līdzfinansēšanas projektu konkursa nolikumā**

Ziņo Sigita Upmale, debatēs piedalās Regīna Tamane, Artis Ārgalis, Ziedonis Rubezis

Ar Limbažu novada domes 2022.gada 27.janvāra lēmumu Nr. 101 “Par Limbažu novada pašvaldības bērnu un jauniešu nometņu līdzfinansēšanas projektu konkursa nolikuma apstiprināšanu” (protokols Nr.1, 103.§) apstiprināts Limbažu novada pašvaldības bērnu un jauniešu nometņu līdzfinansēšanas projektu konkursa nolikums. Nolikumā veicami precizējumi pieteikšanās termiņos u.c.

Pamatojoties uz Pašvaldību likuma 4.panta pirmās daļas 4.punktu, 10.panta pirmās daļas ievaddaļu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības 2022.gada 27.janvāra bērnu un jauniešu nometņu līdzfinansēšanas projektu konkursa nolikumā (apstiprināts ar Limbažu novada domes 2022.gada 27.janvāra lēmumu Nr. 101 “Par Limbažu novada pašvaldības bērnu un jauniešu nometņu līdzfinansēšanas projektu konkursa nolikuma apstiprināšanu” (protokols Nr.1, 103.§)):
	1. 26.punktā vārdus “1.maijam “aizstāt ar vārdiem “1.aprīlim”;
	2. 27.2. punktu izteikt šādā redakcijā: “Detalizēta nometnes programma (dienas kārtība, aktivitātes, pa laikiem, dienām);
	3. 1.Pielikuma 10.punktu papildināt art tekstu šādā redakcijā:

“tai skaitā dalībnieki no :

trūcīgām, maznodrošinātām ģimenēm \_\_\_\_\_\_\_\_\_\_\_\_\_\_

daudzbērnu ģimenēm\_\_\_\_\_\_\_\_\_\_\_\_\_\_\_\_\_\_

bērniem un jauniešiem ar īpašām vajadzībām\_\_\_\_\_\_\_\_\_\_

bērniem, kas atrodas aizbildnībā\_\_\_\_\_\_\_\_\_\_\_\_”

* 1. 1.Pielikuma 13.1. punktu papildināt ar vārdiem “Vecāku līdzmaksājuma apmērs”.
1. Atbildīgā par lēmuma izpildi ir Limbažu novada Izglītības pārvaldes vadītāja.
2. Lēmuma projektu virzīt izskatīšanai Limbažu novada domes sēdē.

**4.**

**Par līdzfinansējuma apmēra noteikšanu bērnu uzraudzības pakalpojuma sniedzējiem**

Ziņo Agnese Smalkā-France

Saskaņā ar Limbažu novada pašvaldības 2022.gada 24.novembra saistošo noteikumu Nr. 54 “Kārtība, kādā Limbažu novada pašvaldība nodrošina līdzfinansējumu privātajām pirmsskolas izglītības iestādēm un privātajiem bērnu uzraudzības pakalpojumu sniedzējiem 7.punktu, līdzfinansējuma apmēru auklēm katru gadu nosaka ar atsevišķu domes lēmumu par vienu bērnu mēnesī, ko publicē pašvaldības mājas lapā www.limbazunovads.lv līdz tekošā gada 1.martam, un to aprēķina izmantojot atsevišķu formulu.

Pamatojoties uz iepriekš minēto, kā arī Pašvaldību likuma 4.panta pirmās daļas 4.punktu, Limbažu novada pašvaldības 2022.gada 24.novembra saistošo noteikumu Nr. 54 “Kārtība, kādā Limbažu novada pašvaldība nodrošina līdzfinansējumu privātajām pirmsskolas izglītības iestādēm un privātajiem bērnu uzraudzības pakalpojumu sniedzējiem 7.punktu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Noteikt 2023.gadā Limbažu novada pašvaldības līdzfinansējumu bērnu uzraudzības pakalpojumu sniedzējiem (auklēm) par vienu bērnu 196,62 EUR mēnesī.
2. Lēmuma izpildei nepieciešamo finansējumu nodrošināt no Limbažu novada Izglītības pārvaldes 2023.gada budžeta tāmes līdzekļiem.
3. Lēmuma 1.punkta noteikums piemērojams ar 2023.gada 1.janvāri.
4. Limbažu novada pašvaldības administrācijas Sabiedrisko attiecību nodaļai publicēt informāciju par līdzfinansējuma apmēru pašvaldības oficiālajā tīmekļvietnē [www.limbazunovads.lv](http://www.limbazunovads.lv).
5. Limbažu novada Izglītības pārvaldei kontrolēt lēmuma izpildi.
6. Lēmuma projektu virzīt izskatīšanai Limbažu novada domes sēdē.

**5.**

**Par vokālās mūzikas konkursa “Balsis 2023” Vidzemes kārtas dalības maksas apstiprināšanu**

Ziņo Ilze Žūriņa-Davidčuka, debatēs piedalās Jānis Bakmanis, Artis Ārgalis

Saņemts Limbažu Bērnu un jauniešu centra direktores Ilzes Žūriņas-Davidčukas priekšlikums par dalības maksas apstiprināšanu plānotajam vokālās mūzikas konkursam, kuru iestāde organizē sadarbībā ar Valsts izglītības satura centru, “Balsis 2023” Vidzemes kārtai 2023. gada 9. martā.

Pamatojoties uz Izglītības likuma 17.panta trešās daļas 6.punktu, Pašvaldību likuma 4.panta pirmās daļas 4.punktu, 10.panta otrās daļas 2.punkta d) apakšpunktu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Noteikt Limbažu novada pašvaldības Limbažu Bērnu un jauniešu centra organizētā vokālās mūzikas konkursa “Balsis 2023” (Vidzemes kārta) dalības maksu 15.00 euro apmērā no kolektīva.
2. Atbildīgo par lēmuma izpildi noteikt Limbažu Bērnu un jauniešu centra direktori Ilzi Žūriņu-Davidčuku.
3. Limbažu novada Izglītības pārvaldes vadītājai S. Upmalei veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

**6.**

**Par grozījumiem Limbažu novada domes 25.08.2022. lēmumā Nr. 873** **“Par Limbažu novada kultūras attīstības stratēģijas 2023.-2030.gadam un rīcības plāna 2023.-2025.gadam izstrādi, darba grupas izveidi”**

Ziņo Evija Keisele

Saskaņā ar Limbažu novada domes 2022.gada 25.augusta lēmumu ir uzsākta Limbažu novada kultūras attīstības stratēģijas 2023.-2030.gadam un rīcības plāna 2023.-2025.gadam izstrāde – notikušas darba grupu sanāksmes, tiek veikta iedzīvotāju aptauja, apzināts tajā ietveramo datu apjoms. Taču tā datu apstrādei un stratēģijas satura izstrādei nepieciešama speciālista/ ārpakalpojuma piesaiste, Kultūras pārvaldē nav resursa šādas stratēģijas sagatavošanai.

Limbažu novada Kultūras pārvalde stratēģijas izstrādei nepieciešamos līdzekļus paredzējusi 2023.gada budžetā, sadaļā prioritārie pasākumi, kā arī veikusi cenu aptauju šī pakalpojuma izmaksu un piegādātajai noskaidrošanai. Līguma slēgšana būs iespējama, kad nepieciešamie budžeta līdzekļi tiks apstiprināti.

Ņemot vērā iepriekš minēto, kā arī to, ka ar pašvaldību likuma stāšanos spēkā ir mainījusies tās spēkā stāšanās procedūra lūdzam pagarināt stratēģijas izstrādes termiņu līdz 2023.gada 30.septembrim.

Pamatojoties uz Pašvaldību likuma 4.panta pirmās daļas 5.punktu, 10.panta pirmās daļas ievadu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Grozīt Limbažu novada domes 2022.gada 25.augusta lēmumu Nr. 873 “Par Limbažu novada kultūras attīstības stratēģijas 2023.-2030.gadam un rīcības plāna 2023.-2025.gadam izstrādi, darba grupas izveidi” (protokols Nr.12, 79.), izsakot 5. punktu šādā redakcijā:

“5. Limbažu novada kultūras attīstības stratēģija 2023.-2030.gadam un rīcības plāns 2023.-2025.gadam iesniedzams apstiprināšanai Limbažu novada domē līdz 2023.gada 30.septembrim.”

1. Lēmuma projektu virzīt izskatīšanai Limbažu novada domes sēdē.

**7.**

**Par Limbažu novada pašvaldības izglītības iestādes Alojas Ausekļa vidusskolas reorganizēšanu par Alojas Ausekļa pamatskolu**

Ziņo Sigita Upmale, debatēs piedalās Arvīds Ozols, Jānis Bakmanis, Regīna Tamane,

Ina Šternfelde, Ziedonis Rubezis

Limbažu novada pašvaldības, turpmāk tekstā - Pašvaldības, izglītības sistēmas sakārtošana atbilst valsts izvirzītajiem mērķiem, kas noteikti Izglītības attīstības pamatnostādnēs 2021.-2027. gadam, proti: “2. mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums, kas paredz gan izglītības satura un mācību procesa, gan mācību vides un resursu pilnveidi mūsdienīgas un kvalitatīvas izglītības piedāvājumā; 4. mērķis: Ilgtspējīga un efektīva izglītības sistēmas un resursu pārvaldība, kas akcentē nepieciešamību pilnveidot izglītības sistēmas un iestāžu pārvaldību”. Izglītības sistēmas sakārtošana veicama saskaņā ar Izglītības likuma 1.1.panta 16.1 punktu, kurā noteikts: “Pašvaldības izglītības ekosistēma - sistēma, kuru pašvaldība veido, lai nodrošinātu iedzīvotājiem nepieciešamās zināšanas, prasmes un attieksmes mūža garumā. Pašvaldība attīsta tās vadībā un pārraudzībā mērķtiecīgi strādājošu institūciju kopu, izglītības jomā sadarbojoties ar pašvaldības, privātajām un valsts izglītības iestādēm, darba devējiem, sociālajiem partneriem, nevalstiskajām organizācijām, citām pašvaldībām un to teritorijās esošām izglītības iestādēm, koordinējot izglītības īstenošanu visās izglītības programmās un pakāpēs”.

Limbažu novada Izglītības pārvalde (turpmāk - Pārvalde) ir analizējusi situāciju Pašvaldības izglītības iestādēs, kas īsteno vispārējās vidējās izglītības programmas, vērtējot kvalitatīvo un kvantitatīvo kritēriju izpildi atbilstoši Ministru kabineta 2018.gada 11. septembra noteikumu Nr. 583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”, turpmāk- MK Nr.538, 3. un 4. punktā noteiktajiem kritērijiem, kas nosaka, ka vispārējās izglītības programmu akreditāciju noteiktais kvalitātes vērtējuma līmenis nav zemāks par III līmeni (labi) kvalitātes vērtēšanas kritērijos, 12. klases izglītojamo kārtoto obligāto centralizēto eksāmenu rezultātu indekss ir 60 procenti vai lielāks un ka minimāli pieļaujamais izglītojamo skaits vidējās izglītības pakāpes klašu grupā ir 90 izglītojamie administratīvo teritoriju administratīvajos centros un 40 izglītojamie administratīvajās teritorijās ārpus administratīvajiem centriem, kā arī 11. punktā noteikto, ka no 2020. gada 1. augusta līdz 2025. gada 31. jūlijam centralizēto eksāmenu rezultātu indekss ir 40 procenti vai lielāks (Detalizēts datu apkopojums pielikumā). Pārvalde ievākusi un analizējusi statistikas datus gan par iedzīvotāju skaitu Limbažu novadā (pielikumā), gan par bērnu dzimstību (pielikumā), analizējusi izglītojamo skaitu izglītības iestādēs 2021./2022.m.g.

Alojas Ausekļa vidusskolā (turpmāk lēmuma konstatējošajā daļā - AAV) izglītojamo skaits vidējās izglītības posmā no 2018. gada 1. septembra uzskatāms par stabilu, bet, ņemot vērā, ka tas ir mazāks par 40, netiek izpildīts kvantitatīvais kritērijs attiecībā uz noteikto minimālo izglītojamo skaitu vidējās izglītības posmā. Ņemot vērā iedzīvotāju skaita dinamiku un bērnu dzimstības rādītājus, kā arī kopējās tendences valstī, nav pamata prognozēt situācijas uzlabošanos un izglītojamo skaita pieaugumu vidējās izglītības posmā AAV.

Saskaņā ar Ministru kabineta 2019 .gada 3.septembra noteikumu Nr.416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem” 12.2. apakšpunktā noteikto, izglītības iestāde piedāvā vismaz četrus padziļinātos kursus, no kuriem skolēni atbilstoši savām interesēm izvēlas un apgūst trīs. Izglītības iestāde īsteno vismaz divus padziļināto kursu komplektus. Katru kursu komplektu veido trīs padziļinātie kursi ar vismaz vienu atšķirīgu padziļināto kursu katrā komplektā. AAV, ņemot vērā nelielo izglītojamo skaitu, pilnībā nodrošināt padziļināto kursu īstenošanu piešķirtā valsts mērķdotācijas finansējuma ietvaros, nepārdalot finansējumu no pamatizglītības posma, ilgtermiņā nebūs iespējams.

 Analizējot kvalitatīvos kritērijus, var secināt, ka AAV nodrošina labu izglītības kvalitāti. Skola 2020. un 2022. gadā izpilda MK Nr.538 noteikumos noteikto kvalitātes kritēriju attiecībā uz obligāto centralizēto eksāmenu rezultātu indeksu, 2021.gadā minētais indekss ir 38,603 procenti , kas ir par 1,397 procentpunktiem zemāks nekā šajos noteikumos noteiktais.

AAV visiem pedagogiem piešķirtās valsts budžeta mērķdotācijas ietvaros ir iespēja noteikt paaugstinātu algas likmi, jo iestādē netiek nodalīta mērķdotācija pa izglītības pakāpēm, ņemot vērā, ka daļa pedagogu strādā vairākās izglītības pakāpēs.

No Izglītības likuma 17. panta pirmās daļas izriet katras pašvaldības pienākums nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt vidējo izglītību. Tā paša panta otrā daļa paredz, ka pašvaldība šo pienākumu var izpildīt, sadarbojoties ar citas pašvaldības izglītības iestādēm vai piedāvājot vidējās izglītības apguvi citās novada skolās.

Lai Pašvaldībā izveidotu optimālu un kvalitatīvu izglītības iestāžu tīklu, nodrošinātu Pašvaldības resursu racionālu izmantošanu, kā arī ņemot vērā Pašvaldības ieceri piedalīties priekšatlasē uz Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana”, tāpat, izvērtējot AAV iekšējos pārkārtojumu un reorganizācijas variantus, lai nodrošinātu turpmāko mācību procesu izglītības iestādē atbilstoši audzēkņu skaitam, klašu piepildījumam, pedagogu resursa nodrošinājumu/piesaisti, nepieciešams veikt Alojas Ausekļa vidusskolas reorganizāciju, pārveidojot to par Alojas Ausekļa pamatskolu.

2023.gada 31. janvārī AAV notika divas tikšanās ar AAV pedagogiem un ar vecākiem, lai informētu par darba grupas izvērtējuma rezultātiem, izvērtējot Alojas Ausekļa vidusskolas atbilstību dalībai Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” priekšatlasē un uzklausītu pedagogu viedokļus, sakarā ar vidusskolas posma reorganizāciju. Pedagogu sanāksmē klātienē piedalījās 23 pedagogi, attālināti - 10. Tikšanās ar vecākiem piedalījās 42 vecāki.

Saskaņā ar Valsts pārvaldes iekārtas likuma 15. panta septīto daļu, kas nosaka, ka “Iestādes iekšējā reorganizācija, kas neparedz struktūrvienību nodošanu vai sadali starp citām iestādēm, nav uzskatāma par reorganizāciju šā panta izpratnē”, Alojas Ausekļa vidusskolas iekšējā reorganizācija vai pārveidošana par Alojas Ausekļa pamatskolu nav uzskatāma par izglītības iestādes reorganizāciju Valsts pārvaldes iekārtas likuma izpratnē, bet tā jāveic saskaņā ar Izglītības likuma un Vispārējās izglītības likuma normu prasībām. Pamatojoties uz Izglītības likuma 17. panta trešās daļas 1. punktu un 23. panta otro daļu un piekto daļu, 28.pantu, Vispārējas izglītības likuma 7. panta otro daļu, kā arī, ņemot vērā minēto un pamatojoties uz Pašvaldību likuma 4.panta pirmās daļas 4.punktu, 10.panta pirmās daļas 21.punktu, Vispārējās izglītības likuma 8. un 9.pantu, Ministru kabineta 2016.gada 5.jūlija noteikumiem Nr.445 ”Pedagogu darba samaksas noteikumi” un Ministru kabineta 2018.gada 11.septembra noteikumiem Nr.583 ,,Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”, Ministru kabineta 2022.gada 2.novembra noteikumu Nr. 681 “Izglītības iestāžu reģistrācijas kārtība” 17.punktu, **atklāti balsojot: PAR** – 4 deputāti (Jānis Bakmanis, Kristaps Močāns, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** deputāts Jānis Remess, komiteja **NOLEMJ:**

1. Līdz 2025. gada 1. septembrim Alojas Ausekļa vidusskolu, izglītības iestādes reģistrācijas Nr. 40900014968, reorganizēt par Alojas Ausekļa pamatskolu.
2. Alojas Ausekļa pamatskolai darbību uzsākt ar 2025. gada 1. septembri.
3. Noteikt Alojas Ausekļa pamatskolas juridisko adresi: Ausekļa iela 1, Aloja, Limbažu novads, LV-4064.
4. Noteikt ka izglītojamie, kas uzņemti vidējās izglītības programmā līdz šī lēmuma pieņemšanas dienai, pabeidz uzsākto izglītības programmu iestādē.
5. Noteikt, ka pamatizglītības iestāde Alojas Ausekļa pamatskola ir vidējās izglītības iestādes Alojas Ausekļa vidusskola tiesību, lietvedības un arhīva, saistību, t.sk. darba tiesisko attiecību, mantas, finanšu līdzekļu, funkciju, izglītības programmu un izglītības programmās uzņemto izglītojamo pārņēmēja.
6. Uzdot Limbažu novada Izglītības pārvaldei organizēt šī lēmuma saskaņošanu ar Latvijas Republikas Izglītības un zinātnes ministriju.
7. Uzdot Alojas Ausekļa vidusskolas direktorei:
	1. viena mēneša laikā no dienas, kad saņemts Izglītības un zinātnes ministrijas saskaņojums, informēt izglītības iestādes darbiniekus, izglītojamos un izglītojamo vecākus par izglītības iestādes reorganizāciju;
	2. sagatavot Alojas Ausekļa pamatskolas nolikuma projektu un iesniegt Limbažu novada domē apstiprināšanai līdz 2025.gada 1.jūlijam.
	3. 10 (desmit) dienu laikā pēc Alojas Ausekļa pamatskolas nolikuma apstiprināšanas iesniegt nepieciešamos dokumentus grozījumu reģistrācijai Izglītības iestāžu reģistrā;
	4. nodrošināt ar reorganizāciju saistīto grozījumu izdarīšanu izglītības iestādes iekšējos tiesību aktos līdz 2025.gada 1.jūlijam.
8. Uzdot Limbažu novada pašvaldības administrācijas Juridiskajai nodaļai sagatavot grozījumus Limbažu novada pašvaldības nolikumā.
9. Noteikt, ka šā lēmuma 1.punkts stājas spēkā pēc Latvijas Republikas Izglītības un zinātnes ministrijas saskaņojuma Alojas Ausekļa vidusskolas reorganizācijai saņemšanas.
10. Lēmuma izpildes kontroli uzdot Limbažu novada pašvaldības izpilddirektoram A. Ārgalim.
11. Lēmuma projektu virzīt izskatīšanai Limbažu novada domes sēdē.

**8.**

**Par Limbažu novada pašvaldības plānoto dalību Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” projektā**

Ziņo Sigita Upmale, debatēs piedalās Arvīds Ozols, Jānis Bakmanis, Līga Moderniece,

Ina Šternfelde, Artis Ārgalis, Regīna Tamane

Izglītības un zinātnes ministrija, turpmāk – Ministrija, ar 2022.gada 4.novembra vēstuli (reģistrēta Limbažu novada pašvaldībā 07.11.2022. ar Nr. 4.8.1/22/6391) aicināja Limbažu novada pašvaldību piedalīties projektu iesniedzēju priekšatlasē Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” ietvaros.

 Ministrija atkārtoti informējusi, ka Limbažu novada pašvaldībai ir jāsniedz savs viedoklis (lēmums) par dalību priekšatlasē (vēstule reģistrēta 08.12.2022. ar Nr. 4.8.1/22/7078). Ministrija norādījusi, ka pašvaldības atbildē līdz 2022.gada 19.decembrim sniedzama šāda informācija:

1) par Limbažu novada pašvaldības plānoto dalību 3.1.1.5.investīcijas projektu iesniedzēju priekšatlasē, norādot informāciju par Eiropas Savienības Atveseļošanās fonda atbalstam izvirzāmo vispārējās izglītības iestādi;

 2) par citu (papildus) Eiropas Savienības Atveseļošanās fonda atbalstam izvirzāmu vispārējās izglītības iestādi, ievērojot Noteikumu Nr.619 15.punktā noteikto, ka gadījumā, ja 3.1.1.5.investīcijas projektu iesniedzēju priekšatlasē novadu pašvaldību skaits ir mazāks par 20, tad tās atbalstam var izvirzīt citu atbilstoši Noteikumiem Nr.619 reorganizētu vispārējās izglītības iestādi;

 3) par novada pašvaldības domes lēmuma nepieņemšanu par kādu no ārpus novada pašvaldības administratīvā centra esošu vispārējās vidējās izglītības iestādi atbilstoši Noteikumu Nr.619 11.1.3.apakšpunktā noteiktajam (ja attiecināms).

Saskaņā ar Ministru kabineta 04.10.2022. noteikumiem Nr.619 „Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” īstenošanas noteikumi”, turpmāk – Noteikumi Nr.619, tiks nodrošinātas investīcijas vispārējās izglītības iestādēs to mācību vides modernizēšanai. Atbalsts tiks sniegts granta veidā pašvaldībām, kas nodrošinās visaptverošu vispārējās izglītības iestāžu tīkla sakārtošanu. Investīcijas ietvaros sasniedzamais rādītājs valstī ir – līdz 2026. gada 31. maijam 20 pašvaldību dibinātu vispārējās izglītības iestāžu, kas atrodas ārpus pašvaldību administratīvajiem centriem, infrastruktūras pilnveide un aprīkošana. Investīcijas tiek sniegtas reorganizētās izglītības iestādēs ārpus novada pašvaldības administratīvā centra.

Investīcijas projektu iesniedzēju priekšatlasē piedalās novada pašvaldība, kas saskaņā ar Noteikumu Nr.619 10. un 11. punktā noteikto **līdz 2023. gada 28. februārim ir pieņēmusi lēmumus[[1]](#footnote-1) par ārpus novada pašvaldības administratīvā centra esošo vispārējās vidējās izglītības iestāžu reorganizāciju un iesniegusi tos saskaņošanai Ministrijai**. Lēmumu par ārpus pašvaldības administratīvā centra esošas vispārējās vidējās izglītības iestādes reorganizāciju pašvaldība var nepieņemt kādā no šādiem gadījumiem:

1. saskaņā ar Valsts izglītības informācijas sistēmas datiem uz 2022. gada 1.septembri vispārējās vidējās izglītības iestādē 10.–12. klašu grupā ir **vismaz 60 izglītojamie;**
2. izglītojamo skaita attiecība vispārējās vidējās izglītības iestādē pret vienu skolotāju ir 11 vai lielāka;
3. pašvaldība sniedz pierādījumos balstītu apliecinājumu, ka vispārējās vidējās izglītības iestādes atbilstība Noteikumu Nr.619 11.1.1. un 11.1.2. apakšpunktā minētajiem nosacījumiem tiks nodrošināta līdz 2025. gada 1. septembrim, tostarp veicot citu izglītības iestāžu reorganizāciju.

Ar Limbažu novada pašvaldības domes priekšsēdētāja D. Strauberga 2023.gada 13.janvāra rīkojumu Nr. 4.1.1/23/13 (skat. Pielikumā) ir izveidota darba grupa turpmāk - darba grupa, kurai noteikti šādi uzdevumi:

1. izvērtēt Alojas Ausekļa vidusskolas atbilstību dalībai Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” priekšatlasē;
2. sagatavot informāciju par darba grupas veiktā izvērtējuma rezultātiem uz Limbažu novada domes Izglītības, kultūras un sporta komitejas, Teritorijas attīstības komitejas, Finanšu komitejas 2023.gada februāra sēdēm.

Valsts izglītības informācijas sistēmā reģistrētie dati parāda, ka Alojas Ausekļa vidusskolā vidējās izglītības posmā uz 01.09.2022 ir reģistrēti 36 izglītojamie. Iepriekšējos četros mācību gados izglītojamo skaits vidējās izglītības posmā Alojas Ausekļa vidusskolā ir bijis no 31 izglītojamā (01.09.2018.) līdz 38 izglītojamajiem (01.09.2021.). Izglītojamo un skolotāja skaita attiecība Alojas Ausekļa vidusskolā ir 7,44. Analizējot minētos datus, secināms, ka Alojas Ausekļa vidusskola neizpilda MK noteikumu Nr. 619 11.1. apakšpunktā noteiktos kritērijus, atbilstoši kuriem varētu nepieņemt lēmumu.

Salīdzinot datus ilgākā laika periodā, izglītojamo skaita samazinājums liecina, ka esošā izglītības iestāžu tīkla kapacitāte paredzēta ievērojami lielākam izglītojamo skaitam. Neveicot izmaiņas esošajā izglītības iestāžu tīklā, nav iespējams turpmāk nodrošināt izglītības kvalitāti un līdzvērtīgas iespējas mācību programmu apguvei neatkarīgi no skolēna dzīvesvietas, kā arī efektivizēt skolu infrastruktūras un cilvēkkapitāla resursus.

Ar 2020. gada 1. septembri vispārējā izglītībā uzsākta pakāpeniska pilnveidotā mācību satura īstenošana. Lai praksē ieviestu pilnveidoto mācību saturu un sasniegtu valsts izglītības standartos noteikto mērķi lietpratīga skolēna attīstībai, ir nepieciešamas investīcijas izglītības iestādēm, lai tiktu modernizēta infrastruktūra un mācību vide, kā arī tās tiktu nodrošinātas ar aprīkojumu mūsdienīga mācību procesa nodrošināšanai.

Arī Eiropas Padomes 2019. gada 5. maija ieteikumos „Par Latvijas 2019. gada valsts reformu programmu un ar ko sniedz Padomes atzinumu par Latvijas 2019. gada stabilitātes programmu” ir izteikta atziņa, ka izglītības sistēma saskaras ar problēmu apvienot resursus, vienlaikus uzlabojot kvalitāti un efektivitāti. Savukārt Eiropas Padomes 2020. gada 20. maija ieteikumos „Par Latvijas 2020. gada valsts reformu programmu” ir noteikts, ka Covid-19 radītā ārkārtas situācija ir arī uzskatāmi parādījusi, ka ir nepieciešams attīstīt kvalitatīvu digitālo izglītību un apmācību un visiem izglītojamajiem nodrošināt vienlīdzīgu piekļuvi tai.

Darba grupa 2023.gada 25.janvārī nolēma, ka, pretendējot uz Atveseļošanās fonda finansējumu Alojas Ausekļa vidusskolā, nepieciešams sakārtot ēku ar nosaukumu “Baltā skola”, tas ir, renovēt sākumskolas klašu telpas, ēdināšanas zonu, virtuves bloku, paredzot vietu ēkas 1.stāvā pirmsskolas grupām, arī atbalsta personāla telpas, inventāru mācību procesa nodrošināšanai sākumskolā, pirmsskolā. Nepieciešams arī renovēt Sarkanās skolas ķieģeļu ēku, tajā ierīkojot dizaina un tehnoloģiju kabinetu ar inventāru un aprīkojumu, kas atbilstošs pamatizglītības standarta apguvei.

“Baltās skolas” ēkas pārbūves aptuvenās izmaksas: 1093.80 kvm x 2000 Eur = 2 187 600 EUR. “Sarkanās skolas” ( invent.lietā – Skola ) renovācijas izmaksas: 349,5 kvm x 2000 EUR= 699 000 EUR (ēka ir 2 stāvos, un 2.st.šobrīd izvietots muzejs).

Pamatojoties uz iepriekš minēto, kā arī Pašvaldību likuma 4.panta pirmās daļas 4.punktu, 10.panta pirmās daļas ievaddaļu, Ministru kabineta 04.10.2022. noteikumu Nr.619 „Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” īstenošanas noteikumi” 10. un 11.punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** nav, komiteja **NOLEMJ:**

1. Piedalīties Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” projektā, piesakot Alojas Ausekļa vidusskolu, atbilstoši Ministru kabineta 04.10.2022. noteikumiem Nr.619 „Eiropas Savienības Atveseļošanas un noturības mehānisma plāna 3.1.1.5.investīcijas „Izglītības iestāžu infrastruktūras pilnveide un aprīkošana” īstenošanas noteikumi”, sakārtojot Alojas Ausekļa vidusskolai piekritīgās ēkas:
	1. sakārtot ēku ar nosaukumu “Baltā skola”, tas ir, renovēt sākumskolas klases, ēdināšanas zonu, virtuves bloku, sanitāros mezglus, paredzot vietu ēkas 1.stāvā pirmsskolas grupām, arī atbalsta personāla telpas, inventāru mācību procesa nodrošināšanai sākumskolā, pirmsskolā;
	2. renovēt sarkano ķieģeļu ēku, tajā ierīkojot dizaina un tehnoloģiju kabinetu ar inventāru un aprīkojumu, atbilstoši pamatizglītības standartam.
2. Atbildīgais par lēmuma iesniegšanu Izglītības un zinātnes ministrijā ir Limbažu novada Izglītības pārvaldes vadītāja.
3. Atbildīgais par projekta īstenošanu ir Limbažu novada pašvaldības administrācijas Attīstības un projektu nodaļas vadītājs.
4. Kontroli par lēmuma izpildi noteikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**9.**

**Par XVI Viktora Ņikandrova Starptautiskā akordeonistu festivāla konkursa norises tāmes un dalības maksas apstiprināšanu**

Ziņo Sigita Upmale, debatēs piedalās Jānis Bakmanis, Artis Ārgalis, Regīna Tamane, Arvīds Ozols

2023. gada 09. - 10.martā Limbažos notiks XVI Viktora Ņikandrova Starptautiskais akordeonistu festivāls. Festivāla ietvaros notiks VII Starptautiskais profesionālās ievirzes mūzikas skolu akordeona spēles audzēkņu - solistu konkurss. Festivāla rīkotāji ir Limbažu novada pašvaldība, Limbažu Mūzikas un mākslas skola. Konkursa dalībnieki: Latvijas un ārvalstu profesionālās ievirzes un profesionālo mūzikas skolu akordeona spēles audzēkņi. Konkursa dalības maksa – 20,00 eiro par vienu dalībnieku.

Limbažu novada pašvaldībā 10.02.2023. saņemts Limbažu Mūzikas un mākslas skolas direktores p. i. V. Fiļipovas iesniegums ( reģistrēts lietvedības sistēmā ar Nr. 1.3/23/73), kurā norādīts, ka, sakarā ar laika trūkumu paredzēto darbu izpildei, lūgta atļauja pirms budžeta pieņemšanas veikt šādas darbības:

1) slēgt autoratlīdzības līgumus par grafiskā dizaina (festivāla buklets, afišas, festivāla logo, reklāmas baneris) izveidi;

2) pasūtīt izgatavošanai festivāla bukletus, afišas, reklāmas baneri, balvas konkursa dalībniekiem un uzvarētājiem un apmaksāt rēķinus par šo darbu veikšanu;

3) nosūtīt grāmatas “Viktors Ņikandrovs” maketu iespiešanai un apmaksāt rēķinu par grāmatas iespiešanu un piegādi;

4) ievietot reklāmu Limbažu novada laikrakstā “Auseklis” un apmaksāt rēķinu.

Festivāls ir iekļauts Limbaži 800 svētku plānā pie mēneša sajūtas Limbaži IR DARBĪGI.

Pamatojoties uz Izglītības likuma 17.panta trešās daļas 6.punktu, Pašvaldību likuma 4.panta pirmās daļas 4.punktu, 10.panta otrās daļas 2.punkta d) apakšpunktu, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt XVI Viktora Ņikandrova Starptautiskā akordeonistu festivāla konkursa tāmi (pielikumā).
2. Noteikt XVI Viktora Ņikandrova Starptautiskā akordeonistu festivāla konkursa dalības maksu 20.00 euro apmērā no dalībnieka.
3. Atļaut Limbažu Mūzikas un mākslas skolai nekavējoties uzsākt festivāla konkursa sagatavošanās darbus saskaņā ar iesniegumu (10.02.2023., reģ. Nr. 1.3/23/73), kā arī īstenot festivāla konkursu saskaņā ar tāmi (pielikumā).
4. Atbildīgo par lēmuma izpildi noteikt Limbažu Mūzikas un mākslas skolas direktori.
5. Limbažu novada Izglītības pārvaldes vadītājai S. Upmalei veikt lēmuma izpildes kontroli.
6. Lēmuma projektu virzīt izskatīšanai Limbažu novada domes sēdē.

**10.**

**Par izmaiņām Limbažu novada pašvaldības iestāžu darbinieku amatu un likmju sarakstā**

Ziņo Artis Ārgalis, debatēs piedalās Jānis Bakmanis

Lai nodrošinātu efektīvu Limbažu novada pašvaldības budžeta līdzekļu izmantošanu un nodrošinātu Valsts pārvaldes iekārtas likuma 10. panta desmitās daļas izpildi, nepieciešams veikt izmaiņas 2022. gada Limbažu novada pašvaldības administrācijas darbinieku amatu un likmju sarakstos (apstiprināti ar Limbažu novada domes 29.12.2021. lēmumu Nr.750 (protokols Nr.14, 18.)).

Pamatojoties uz iestāžu un struktūrvienību vadītāju iesniegumiem, izvērtējot darbinieku noslodzes un amatu optimizāciju, ierosināts svītrot no amatu saraksta amata vienības, kuras bijušas izveidotas konkrēta darba veikšanai saistībā ar novadu reformu.

Budžeta līdzekļu lietderīgas izmantošanas nolūkā saistībā ar Salacgrīvas apvienības pārvaldes būvprojektu vadītāja iesaisti Attīstības un projektu nodaļas būvprojektu dokumentācijas sagatavošanā un apstrādē visa Limbažu novada teritorijā, ierosināts amata vienību Būvprojektu vadītājs pārcelt no Salacgrīvas apvienības pārvaldes un Attīstības un projektu nodaļu.

Lādezera pamatskolas direktore iesniegumā (01.02.2023. Nr. 1.3/23/53) norādījusi, ka sakarā ar to, ka nav pieprasījuma pēc skolas internāta, Lādezera pamatskolā, pamatojoties uz administratīvā sloga pieaugumu, kā arī uz izglītības iestāžu attīstības vajadzībām, nodrošinot iedzīvotājiem pēc iespējas labāku pakalpojumu, ir nepieciešams pārskatīt amata vienības. Iestāde nevar nodrošināt darba slodzi skolotāja palīgam dienesta viesnīcā (1,5 likmes) un internāta/dienesta viesnīcas skolotājam (2 likmes).

Ņemot vērā minēto un saskaņā ar Valsts pārvaldes iekārtas likuma 10. panta desmito daļu, 10.panta pirmās daļas 14.punktu, Valsts un pašvaldību institūciju amatpersonu un darbinieku atlīdzības likuma 7. pantu, Ministru kabineta 23.05.2017. noteikumiem Nr.264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”, **atklāti balsojot: PAR** – 6 deputāti (Jānis Bakmanis, Kristaps Močāns, Arvīds Ozols, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt izmaiņasLimbažu novada pašvaldības administrācijas darbinieku amatu un likmju sarakstā (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.):
	1. **1.pielikumā** “Limbažu novada pašvaldības iestāžu darbinieku amatu un likmju saraksts, sadaļā “Finanšu un ekonomikas nodaļa” svītrot **15., 16. un 17. amata vienības**:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
|  | **Finanšu un ekonomikas nodaļa** |  |  |  |  |
| ~~15~~ | ~~Grāmatvedis~~ | ~~1~~ | ~~3313 01~~ | ~~14. IIIA~~ | ~~9~~ | ~~1182.00~~ | ~~1182.00~~ | Beidzis darbu |
| ~~16~~ | ~~Grāmatvedis SVSK~~ | ~~1~~ | ~~3313 01~~ | ~~14. VA~~ | ~~12~~ | ~~1527.00~~ | ~~1527.00~~ | Beidzis darbu |
| ~~17~~ | ~~Grāmatvedis Sprīdīši~~ | ~~0,75~~ | ~~3313 01~~ | ~~14. IIIA~~ | ~~9~~ | ~~883.00~~ | ~~662.25~~ | Beidzis darbu |

1. Veikt izmaiņasLimbažu novada pašvaldības administrācijas darbinieku amatu un likmju saraksta (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.):
	1. **1.pielikumā** “Limbažu novada pašvaldības iestāžu darbinieku amatu un likmju saraksts, sadaļā “Salacgrīvas apvienības pārvalde”, svītrot **12. amata vienību**, pārceļot to uz Attīstības un projektu nodaļu:
	2. **1. pielikumā** “Limbažu novada pašvaldības iestāžu darbinieku amatu un likmju saraksts, sadaļā “Attīstības un projektu nodaļa”, pievienot **5. amata vienību**, pārceļot to no Salacgrīvas apvienības pārvaldes:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
|  | **Salacgrīvas apvienības pārvalde** |  |  |  |  |
| ~~12~~ | ~~Būvprojektu vadītājs~~ | ~~1~~ | ~~1323 08~~ | ~~32, IIC,~~  | ~~10~~ | ~~1250.00~~ | ~~1250.00~~ | Pārcelt uz Attīstības un projektu nodaļu |
|  | **Attīstības un projektu nodaļa** |  |  |  |  |
| 5 | Būvprojektu vadītājs | 1 | 1323 08 | 32, IIC,  | 10 | 1250.00 | 1250.00 | Pārcelts no Salacgrīvas apvienības pārvaldes |

1. Veikt izmaiņasLimbažu novada pašvaldības administrācijas darbinieku amatu un likmju saraksta (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.):
	1. **3.pielikumā** “Limbažu novada pašvaldības iestāžu darbinieku amatu un likmju saraksts, “KULTŪRAS IESTĀDES” sadaļā “Skultes kultūras integrācijas centrs”, svītrot **2. amata vienību**, līdzekļus pārvirzot sporta pasākumu organizēšanai:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
|  | **Skultes kultūras integrācijas centrs** |  |  |  |  |
| ~~2~~ | ~~Sporta pasākumu organizators~~ | ~~0,5~~ | ~~3423 03~~ | ~~48, IA,~~  | ~~10,~~  | ~~587.00~~ | ~~293.50~~ | Līdzekļus pārvirzīt sporta pasākumu organizēšanai |

1. Veikt izmaiņasLimbažu novada pašvaldības administrācijas darbinieku amatu un likmju saraksta (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.):
	1. **6.pielikumā** “Limbažu novada pašvaldības iestāžu darbinieku amatu un likmju saraksts “IZGLĪTĪBAS IESTĀDES”, sadaļā “Lādezera pamatskola” svītrot **6. amata vienību:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
|  | **Lādezera pamatskola** |  |  |  |  |
| ~~6.~~ | ~~Skolotāja palīgs dienesta viesnīcā~~ | ~~1.5~~ | ~~5312 01~~ | ~~29, I~~ | ~~4~~ | ~~565.00~~ | ~~847.50~~ |  |

1. Atbildīgie par lēmuma izpildi, atbilstoši veiktajām izmaiņām, ir Limbažu novada Administratīvās nodaļas vadītāja, Limbažu novada Kultūras pārvaldes vadītāja un Limbažu novada Izglītības pārvaldes vadītāja.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

**11.**

**Informācijas**

-

Sēdi slēdz plkst. 16.56

Sēdes vadītājs J.Bakmanis

Sēdes protokoliste D.Tauriņa

1. Saskaņā ar Noteikumu Nr.619 12. punktu, projektu iesniedzēju priekšatlasē tiek ņemti vērā novada pašvaldību domju lēmumi, ja tie pieņemti pēc 2020. gada 1. janvāra. [↑](#footnote-ref-1)